CELEX: 52011XG0122(01)
Language: et
Date: 2011-01-22 00:00:00
Title: Nõukogu järeldused Euroopa Kontrollikoja eriaruande nr 4/2010 kohta: „Kas Leonardo da Vinci programmi liikuvusprogrammi kavandamise ja juhtimise tulemusel on tõenäoline, et saadakse mõjusad tulemused?”

22.1.2011   
            
            
               ET
            
            
               Euroopa Liidu Teataja
            
            
               C 22/1
            
         Nõukogu järeldused Euroopa Kontrollikoja eriaruande nr 4/2010 kohta:
   „Kas Leonardo da Vinci programmi liikuvusprogrammi kavandamise ja juhtimise tulemusel on tõenäoline, et saadakse mõjusad tulemused?”
   2011/C 22/01
   EUROOPA LIIDU NÕUKOGU,
   VÕTTES ARVESSE nõukogu järeldusi kontrollikoja poolt koostatud eriaruannete läbivaatamise parandamise kohta seoses eelarve täitmisele heakskiidu andmisega (1);
   TULETADES MEELDE, et Leonardo da Vinci on elukestva õppe programmi (2007–2013) alaprogramm, mille rakendamine ja järelevalve on Euroopa Komisjoni üldine vastutus koostöös riiklike ametiasutustega;
   NING TUNNISTADES, et liikuvusprojektid moodustavad kõnealuse alaprogrammi suurima osa,
   
               1.
            
            
               TERVITAB kontrollikoja eriaruannet nr 4/2010, milles analüüsitakse Leonardo da Vinci programmi liikuvusprogrammi kavandamist ja juhtimist elukestva õppe programmi raames (2).
            
         
               2.
            
            
               VÕTAB TEADMISEKS aruandele lisatud Euroopa Komisjoni vastused.
            
         
               3.
            
            
               KIIDAB HEAKS juba võetud meetmed komisjoni lähenemisviisi edendamiseks Leonardo da Vinci programmi haldamisel.
            
         
               4.
            
            
               TUNNISTAB kontrollikoja üldist järeldust, et samas kui on vaja teha täiendavaid jõupingutusi, et parandada Leonardo da Vinci liikuvusprogrammi toimimist, on tõenäoline, et programmi kavandamise ja juhtimise tulemusel saadakse mõjusad tulemused.
            
         
               5.
            
            
               TOETAB SIISKI kontrollikoja aruandes esitatud soovitusi ja KUTSUB KOMISJONI ÜLES seoses praeguse ja tulevaste programmidega:
               
                           a)
                        
                        
                           parandama Leonardo da Vinci programmi tulemuste aruandluse süsteemi, ning looma kõikehõlmava süsteemi selle mõju mõõtmiseks, vähendades samas üldist halduskoormust, nimelt viies lõpule vastavate rakenduste ja vahendite väljatöötamise ilma edasiste viivitusteta;
                        
                     
                           b)
                        
                        
                           andma riiklikele asutustele rohkem kvalitatiivset tagasisidet, mille eesmärk on esitada kokkuvõtlik arvamus siseriikliku rakendamise kohta ning juhtida tähelepanu tugevatele ja nõrkadele külgedele;
                        
                     
                           c)
                        
                        
                           tõhustama taotluste hindamismenetlust, näiteks täiustades hindajatele mõeldud hindamise käsiraamatut, ning hinnates osalevatesse riikidesse tehtavate kvaliteedi ja mõju kontrollkülastuste raames taotluste hindamise kulutõhusust;
                        
                     
                           d)
                        
                        
                           parandama järelevalvesüsteemi kvaliteeti ja mõju ning koordineerima seda praegu siseriiklike asutuste poolt koostatavate iga-aastaste tegevusaruannetega, püüdes samas vältida nende töökoormuse suurendamist;
                        
                     
                           e)
                        
                        
                           ühtlustama tööprogrammi ja iga-aastase aruande struktuuri, et võimaldada saavutatud tulemuste võrdlemist kavandatud tulemustega;
                        
                     
                           f)
                        
                        
                           uurima võimalusi kasutajasõbraliku ja tõhusa partneriotsingu vahendi tagamiseks, mis on kavandatud välisosalejatele koha kindlustamise hõlbustamiseks;
                        
                     
                           g)
                        
                        
                           teavitama nõukogu hiljemalt 2012. aasta juuniks nende soovituste rakendamise osas saavutatud edusammudest.
                        
                     
         
               6.
            
            
               KUTSUB LIIKMESRIIKI JA KOMISJONI ÜLES võtma arvesse kõnealuses eriaruandes esitatud soovitusi järgmise põlvkonna haridus- ja koolitusvaldkonna ELi programmide ettevalmistamise ja nende üle peetavate arutelude laiemas kontekstis.
            
         
      (1)  Dok 7515/00 FIN 127, 3. aprill 2000 + COR 1, 12. aprill 2000
   
      (2)  Eriaruanne nr 4/2010: Kas Leonardo da Vinci programmi liikuvusprogrammi kavandamise ja juhtimise tulemusel on tõenäoline, et saadakse mõjusad tulemused? (Dok 14619/10 FIN 452 EDUC 160 SOC 624, 7. oktoober 2010.)